लोडिंग वाहनों में ढोई जा रही सवारियां, यात्रियों को खतरा
कार्रवाई नहीं, सड़कों पर दौड़ रहे कंडम वाहन
भास्कर संवाददाता | भिंड
सवारी वाहनों में खतरनाक तरीके से यात्रियों को सफर करना पड़ रहा है। स्थिति यह है कि लोडिंग और यात्री वाहन सभी में क्षमता से ज्यादा यात्री व सामान भरा हुआ देखा जा रहा है। इसके बावजूद पुलिस प्रशासन के अधिकारी कोई कार्रवाई नहीं कर रहे हैं। ऐसा भी नहीं है कि ओवर लोडिंग वाहन सिर्फ शहर में चल रहे हैं, बल्कि इनका संचालन ग्रामीण क्षेत्र में भी किया जा रहा है।
यात्रियों से ओवर लोड वाहन नेशनल हाईवे 92 पर दौड़ते हुए दिखाई दे रहे हैं। नगर मे कई बार सवारियों से भरे ओवरलोड वाहन पलट चुके हैं। प्रशासन के अधिकारी इस मुद्दे पर ध्यान नहीं दे रहे हैं।
क्षेत्र की सड़कों पर दौड़ रहे वाहन संचालकों पास परमिट नहीं है। कई ऐसी जीप और कंडम बसें सड़कों पर क्षमता से ज्यादा सवारियां बैठाकर चल रही है। जिनमें न तो हेड लाइट चालू होती और न ही वाहन की फिटनेस होती है। मजबूरी में आम लोग भी ऐसे वाहनों में सफर कर रहे हैं। स्थानीय निवासी राकेश शर्मा, पिंकू शर्मा, विवेक शर्मा, राम प्रकाश गुर्जर आदि का कहना है कि नियमानुसार संबंधित विभाग के अधिकारियों को अवैध वाहनों के खिलाफ कार्रवाई करनी चाहिए, लेकिन अधिकारी इस ओर ध्यान ही नहीं देते।
hin_Deva hin_Deva bho_Deva hin_Deva hin_Deva hin_Deva